ตามหัวข้อเลยครับรู้สึกอึดมากเป็นมาได้3วันแล้วควรพบแพทย์มั้ยครับหรือมีวืธีรักษาตัวเองยังไงบ้าง
สวัสดีค่ะ อาการอึดอัดท้องด้านซ้าย อาจเกิดจาก1.โรคกระเพาะอาหารอักเสบ ซึ่งจะทำให้มีอาการปวดบริเวณท้องส่วนบน อาจเป็นบริเวณลิ้นปี่ลงไปถึงเหนือสะดือหรือปวดค่อนไปทางด้านซ้าย อาจปวดแบบจุกแน่น หรือแสบร้อน และปวดร้าวทะลุไปหลังได้ นอกจากนี้อาจมีอาการท้องอืด อาหารไม่ย่อย อิ่มเร็ว เรอบ่อย คลื่นไส้ อาเจียน เป็นต้น2. ตับอ่อนอักเสบเฉียบพลัน แต่มักจะทำให้มีอาการปวดท้องรุนแรง มากกว่าความรู้สึกแน่นท้อง นอกจากนี้ก็จะมีท้องอืด คลื่นไส้ อาเจียน และอาจมีไข้ ตัวเหลือง ตาเหลือง รวมถึงเกิดภาวะขาดน้ำ เช่น ผิวแห้ง กระหายน้ำ หัวใจเต้นเร็ว เป็นต้น3. นิ่วในถุงน้ำดี แต่จะปวดท้องบริเวณใต้ชายโครงขวา และมักปวดร้าวไปยังไหล่ขวาหรือบริเวณหลังด้านขวา และมีอาการอื่นๆ เช่น คลื่นไส้ อาเจียน อาหารไม่ย่อย ท้องอืด แน่นท้อง เป็นต้น4. การมีท้องผูก ก็ทำให้อึดอัดแน่นท้องได้5. การทานอาหารที่ทำให้เกิดแก๊สหรือเครื่องดื่มที่มีแก๊ส เช่น น้ำอัดลม ถั่ว เมล็ดธัญพืชต่างๆ หรือทานอาหารเป็นปริมาณมากเกินไป ทานอาหารที่ย่อยยาก เช่น เนื้อสัตว์ชิ้นใหญ่ ก็ทำให้เกิดอาการท้องอืด แน่นท้องได้6. มีเนื้องอกหรือมะเร็งของอวัยวะต่างๆ ในช่องท้อง แต่จะมีอาการจะเป็นมานานแบบเรื้อรัง และมีอาการผิดปกติอื่นๆ ร่วมด้วย โดยเฉพาะอาการเบื่ออาหาร มีน้ำหนักลด เป็นต้นในเบื้องต้น หากมีอาการท้องผูกอยู่ ก็ควรรักษาอาการท้องผูกให้หายก่อน แต่หากไม่มีอาการท้องผูก ก็อาจดูแลแบบโรคกระเพาะอาหารอักเสบไปก่อน เช่น การเลือกทานอาหารที่ย่อยง่าย ไม่ทานอาหารที่รสจัด ไม่ทานเผ็ด หลีกเลี่ยงอาหารที่มีไขมันสูง เช่น อาหารทอดต่างๆ เป็นต้น เคี้ยวช้าๆ ให้ละเอียด ไม่ทานและกลืนเร็ว ไม่ทานอาหารครั้งละปริมาณมาก ไม่ควรทานจนอิ่มเกินไป ไม่ดื่มน้ำอัดลม อัดแก๊สต่างๆ รวมถึงชา กาแฟ โกโก้ แอลกอฮอล์หากอาการยังไม่บรรเทา อาจทานยาที่ช่วยลดอาการแน่นท้อง เช่น ไซเมทิโคน (simethicone), เอ็ม คาร์มิเนทิฟ (M. Carminative) ยาธาตุน้ำแดง เป็นต้น รวมถึงยาที่ช่วยย่อยอาหาร เช่น ไดเจสติน (digestin), มาเจสโต (magesto-F) เป็นต้นแต่หากอาการยังไม่ดีขึ้น รุนแรงขึ้น หรือมีอาการอื่นๆ อีก ก็ควรไปพบแพทย์ค่ะ